7. โครงสร้างเงินทุน

(1) หลักทรัพย์ของบริษัท

  (ก) บริษัทมีทุนจดทะเบียนจำนวน 1,000 ล้านบาท เรียกชำระแล้ว 776.0 ล้านบาท
  แบ่งเป็นหุ้นสามัญ 155,208,338 หุ้น มูลค่าหุ้นละ 5 บาท

(2) หลักทรัพย์อื่น - ใบสำคัญแสดงสิทธิ

  ในระหว่างไตรมาสที่ 2 ของปี 2540 บริษัทฯ ได้ออกใบสำคัญแสดงสิทธิที่จะซื้อหุ้นสามัญ จำนวน
  1,835,000 หน่วย ให้แก่กรรมการและพนักงานของบริษัทฯ และ บริษัทย่อย
  ใบสำคัญแสดงสิทธิดังกล่าวมีสิทธิที่จะซื้อหุ้นสามัญที่จะออกใหม่ของบริษัทฯในอัตราการใช้สิทธิของใบสำคัญแสดงสิทธิ
  1 หน่วยต่อ 1 หุ้นสามัญ ในราคา 28.40 บาท ต่อหุ้น โดยมีระยะเวลาการใช้สิทธิตั้งแต่ 1
  สิงหาคม 2540 ถึง 2 พฤษภาคม 2543 เนื่องจากการเพิ่มทุนของบริษัทฯในปี 2540 จากเดิม
  400 ล้านบาท เป็น 1,000 ล้านบาท และ
  ตามข้อกำหนดของตลาดหลักทรัพย์แห่งประเทศไทยเพื่อปรับผลกระทบการลดมูลค่าของหุ้น
  อัตราการใช้สิทธิได้ปรับเป็นใบสำคัญแสดงสิทธิ 1 หน่วย ต่อ 1.866 หุ้นสามัญในราคา 15.22
  บาทต่อหุ้น ใบสำคัญแสดงสิทธิดังกล่าวได้ถูกใช้สิทธิจนหมดภายใน วันที่ 2 พฤษภาคม 2543

นอกจากนี้ในระหว่างปี 2542
ที่ประชุมคณะกรรมการของบริษัทฯยังได้มีมติให้มีการออกใบสำคัญแสดงสิทธิที่จะซื้อหุ้นสามัญ จำนวน
351,919 หน่วย เพื่อจัดสรรให้แก่พนักงานของบริษัทฯและบริษัทย่อย
ใบสำคัญแสดงสิทธินี้เป็นชนิดห้ามเปลี่ยนมือและไม่ถูกนำไปจดทะเบียนในตลาดหลักทรัพย์แห่งประเทศไทย
ใบสำคัญแสดงสิทธิดังกล่าวมีสิทธิที่จะซื้อหุ้นสามัญคงเหลือในอัตราการใช้สิทธิของใบสำคัญแสดงสิทธิ 1
หน่วยต่อ 1 หุ้นสามัญในราคา 15.22 บาทต่อหุ้น โดยมีระยะเวลาการใช้สิทธิตั้งแต่วันที่ 31
พฤษภาคม 2544 ถึงวันที่ 31 พฤษภาคม 2546

ในระหว่างปี 2543
ที่ประชุมสามัญประจำปีของผู้ถือหุ้นของบริษัทฯได้มีมติแก้ไขระยะเวลาการใช้สิทธิของใบสำคัญแสดงสิทธิดังกล่าวเป็นวันที่
31 พฤษภาคม 2543 ถึงวันที่ 31 พฤษภาคม 2545

เมื่อวันที่ 25 สิงหาคม 2543
ที่ประชุมวิสามัญของผู้ถือหุ้นของบริษัทฯได้มีมติแก้ไขอัตราการใช้สิทธิและราคาการใช้สิทธิของใบสำคัญแสดงสิทธิอันเนื่องมาจากการเปลี่ยนแปลงมูลค่าหุ้นของบริษัทฯทำให้อัตราการใช้สิทธิปรับเป็นใบสำคัญแสดงสิทธิ
1 หน่วยต่อ 2 หุ้นสามัญในราคา 7.61 บาทต่อหุ้น
ใบสำคัญแสดงสิทธิดังกล่าวได้ถูกใช้สิทธิจนหมดในเดือนมีนาคม 2545

เมื่อวันที่25 มิถุนายน 2545 ที่ประชุมวิสามัญผู้ถือหุ้นของบริษัทฯ
มีมติอนุมัติการออกใบสำคัญแสดงสิทธิที่จะซื้อหุ้นสามัญ จำนวน 7,895,574 หน่วย
เพื่อจัดสรรให้แก่กรรมการและพนักงานของบริษัทและบริษัทย่อย
แบ่งเป็นใบสำคัญแสดงสิทธิแบบราคาใช้สิทธิไม่มีส่วนลดจากราคาตลาด จำนวน 1,500,000
หน่วยและใบสำคัญแสดงสิทธิ แบบราคาใช้สิทธิมีส่วนลดจากราคาตลาด จำนวน 6,395,574 หน่วย

ใบสำคัญแสดงสิทธิ แบบราคาใช้สิทธิไม่มีส่วนลดจากราคาตลาดดังกล่าวข้างต้นมีสิทธิที่จะซื้อหุ้น สามัญ
ในอัตราการใช้สิทธิของใบสำคัญแสดงสิทธิ 1 หน่วยต่อ 1 หุ้นสามัญ
และราคาการใช้สิทธิกำหนดโดยใช้ราคาปิดของหุ้นบริษัทเฉลี่ย 30 วัน ก่อนวันที่ 31 มกราคม 30
เมษายน 31 กรกฎาคม 31 ตุลาคม ซึ่งจะทำการคำนวณใหม่ทุกไตรมาศตลอดระยะเวลาการใช้สิทธิ

ใบสำคัญแสดงสิทธิแบบราคาใช้สิทธิมีส่วนลดจากราคาตลาด มีสิทธิที่จะซื้อหุ้นสามัญในอัตราการ
ใช้สิทธิของใบสำคัญแสดงสิทธิ 1 หน่วย ต่อ 1 หุ้นสามัญ ในราคา 5 บาทต่อหุ้น
โดยมีระยะเวลาการใช้สิทธิ ตั้งแต่วันที่ 31 ตุลาคม 2545 ถึงวันที่ 30 มิถุนายน 2550

(3) โครงการจัดการกองทุนรวมเพื่อผู้ลงทุนต่างด้าว (Thai Trust Fund)

  ตามมติที่ประชุมใหญ่สามัญผู้ถือหุ้นครั้งที่ 4/2540 เมื่อวันที่ 30 เมษายน 2540
  ได้พิจารณาอนุมัติให้บริษัทฯเข้าร่วม “โครงการจัดการกองทุนรวมเพื่อผู้ลงทุนต่างด้าว”
  ในอัตราส่วนไม่เกินร้อยละ 49 ของจำนวนหุ้นที่จำหน่ายได้แล้วทั้งหมดของบริษัทฯ
  โดยบริษัทฯได้แจ้งความประสงค์ไปยัง บริษัทหลักทรัพย์จัดการกองทุนรวมเพื่อผู้ลงทุนต่างด้าว
  จำกัด ในวันที่ 6 ตุลาคม 2540 ว่า บริษัทฯ มีความประสงค์จะเข้าร่วม
  “โครงการจัดการกองทุนรวมเพื่อผู้ลงทุนต่างด้าว” ในอัตราส่วนเท่ากับร้อยละ 24
  ของจำนวนหุ้นที่จำหน่ายได้แล้วทั้งหมดของบริษัทฯ และ โดยได้รับการอนุมัติจากสำนักงาน
  คณะกรรมการกำกับหลักทรัพย์ และ ตลาดหลักทรัพย์ ในวันที่ 24 พฤศจิกายน 2540 และ
  เริ่มซื้อขายได้ในวันที่ 22 ธันวาคม 2540 นั้น

  จากรายงานประจำเดือนของ Thai Trust Fund ณ วันที่ 6 มกราคม 2546
  มีหุ้นของบริษัทฯเข้าร่วมโครงการจัดการกองทุนรวมเพื่อผู้ลงทุนต่างด้าว เป็นจำนวนทั้งสิ้น
  37,250,001 หุ้น หรือ คิดเป็นอัตราร้อยละ 24
  ของจำนวนหุ้นที่จำหน่ายได้แล้วทั้งหมดของบริษัทฯ จำนวนทั้งสิ้น 155,208,338 หุ้น อย่างไรก็ดี
  ยังไม่มีผู้ลงทุนชาวต่างด้าวมาใช้สิทธิซื้อหุ้นผ่านโครงการดังกล่าว ดังนั้น
  จึงยังไม่มีผลกระทบต่อสิทธิในการออกเสียงของผู้ถือหุ้น
  อันเนื่องมาจากการที่กองทุนรวมดังกล่าวจะไม่ใช้สิทธิออกเสียงในการประชุมผู้ถือหุ้น แต่อย่างใด

  (2) ผู้ถือหุ้น

  รายชื่อผู้ถือหุ้นใหญ่ 10 รายแรก ณ วันปิดสมุดทะเบียนล่าสุด (ณ วันที่ 7 มิ.ย. 2545)

  ------ --------------------------------------------- ------------ -------
  ลำดับ   ชื่อ                                            จำนวนหุ้น      ( % )

  1.     OMAC (HK) LIMITED*                            34,496,000   22.33

  2.     STATE STREET BANK AND TRUST COMPANY           15,685,107   10.15

  3.     STATE STREET BANK AND TRUST COMPANY, FOR      11,509,700   7.45
         LONDON                                                     

  4.     บริษัท โอแมค จำกัด*                              8,159,572    5.28

  5.     RAINBOW JOY LIMITED*                          8,000,000    5.18

  6.     BOSTON SAFE DEPOSIT AND TRUST COMPANY         6,243.287    4.04

  7.     HSBC (SINGAPORE) NOMINEES PTE LTD             6,057,500    3.92

  8.     NORTRUST NOMINESS LTD.                        5,112,500    3.31

  9.     SOMERS (U.K.) LIMITED                         4,792,800    3.10

  10.    MORGAN STANLEY & CO INTERNATIONAL LIMITED     2,892,100    1.87
  ------ --------------------------------------------- ------------ -------

  หมายเหตุ* : กลุ่มตระกูลฮัน ถือหุ้นใน OMAC (HK) LTD. และ บริษัท โอแมค จำกัด
  คิดเป็นร้อยละ 99.98 และ 98.46 ตามลำดับ นอกจากนั้น กลุ่มตระกูลฮัน
  ยังดำรงตำแหน่งกรรมการของ Rainbow Joy Ltd. ทั้งหมด ดังนั้น
  ทั้งสามบริษัทดังกล่าวจึงจัดเป็นผู้ถือหุ้นกลุ่มเดียวกันตามมาตรา 258 แห่งพระราชบัญญัติหลักทรัพย์
  และ ตลาดหลักทรัพย์ พ.ศ. 2535 หรือ กลุ่มดังกล่าวถือหุ้นในบริษัทรวมทั้งสิ้น ร้อยละ 32.79

(3) นโยบายการจ่ายเงินปันผล

  ฮานา มีนโยบายการจ่ายเงินปันผลประมาณร้อยละ 30 – 50 ของกำไรที่จัดสรรได้ของบริษัท
  และ บริษัทย่อยแต่ไม่รวมบริษัทร่วม ดังเช่น บริษัท แอดวานซ์ อินเตอร์คอนเนค เทคโนโลยี
  เนื่องจากฮานาไม่มีอำนาจควบคุมทางตรงในด้านกระแสเงินสด ของบริษัทดังกล่าว

  อย่างไรก็ดี คณะกรรมการของบริษัทฯอาจจะพิจารณายกเว้นนโยบายดังกล่าว
  ทั้งนี้อยู่ในดุลยพินิจที่จะต้องก่อให้เกิดประโยชน์สูงสุดต่อผู้ถือหุ้น ดังเช่น
  ใช้เป็นทุนสำรองสำหรับการชำระคืนเงินกู้ ใช้เป็นเงินลงทุน หรือ
  กรณีมีการเปลี่ยนแปลงสภาวะตลาด ซึ่งอาจมีผลกระทบต่อกระแสเงินสดของบริษัทฯในอนาคต

  สำหรับบริษัทย่อยไม่มีนโยบายในการจ่ายเงินปันผล อย่างไรก็ดี
  บริษัทย่อยอาจมีการจ่ายเงินปันผลในบางกรณี ทั้งนี้อยู่ในดุลยพินิจที่รอบคอบของคณะกรรมการ